LidanRubinov/Halacha-QA huggingface dataset:
שאלה: מותר לתלוש ענפים בשביל סכך בחול המועד?: מותר לתלוש ענפים כדי למלא את הסכך של הסוכה? נגיד אם צריך עוד ענפים כדי שיהיה יותר צל בסוכה משמש. אז מותר לתלוש ענפים בחול המועד בשביל זה?
תשובה: מותר אולם יש לחתוך בצורה שיהיה ניכר שאתה לא חותך בשביל להשביח את העץ. (שולחן ערוך סימן תקלז, יא)
שאלה: לחכות אחרי גבינה קשה: 1.מאיזה גבינות צריך לחכות 6 שעות? 2.האם מגבינה צהובה של עמק לצורך העניין גבינה לבנה וקוטג צריך לחכות 3 שעות או שש 3.רק לאחורנה נודע לי שיש גבינות שצריך לחכות שש שעות ואני חושש שאכלתי כאלה שהיה צריך לחכות שש שעות וחיכיתי שלוש, מה אני עושה? 4.יש בביתי מאכל שבמקום אחד כתוב בהשגחת הבד"ץ ירושלים של העדה החרדית ובמקום אחר כתוב כשר למהדרין הרבנות האזורית שומרון, זה כשרות אמיתית?
תשובה: 1. בהלכה כתוב שיש לשמור בין גבינה קשה לבשר כמו בין בשר לחלב. הגדרת גבינה קשה היא גבינה שהתיישנה במשך חצי שנה ואז טעמה נמשך ונשאר בפה הרבה זמן לאחר אכילתה. בימינו אין הרבה גבינות כאלו מאחר ורובן מתיישנות זמן קצר יותר באמצעים מודרניים. בגבינות כאלו נחלקו הפוסקים האם יש דין של גבינה קשה או לא. למעשה ניתן להקל. 2. גבינות צהובות רגילות אינן מתיישנות חצי שנה (איני יודע לגבי העמק). לאחר אכילת גבינה רכה אין צורך להמתין כלל אלא יש לשטוף טוב את הפה והידיים. 3. לחכות שש שעות הוא מדרבנן. אם חיכית אפילו כמה דקות לא עברת על איסור. להבא תקפיד לחכות. 4. על פי החוק אסור לבדצי"ם לתת כשרות. ולכן, כתוב כשר מהרבנות המקומית, במקרה זה הרבנות של מועצה אזורית שומרון, ובהשגחה של הבד"ץ למעוניינים לאכול רק מהשגחה זו.
שאלה: נוסח ברכת המזון לנשים: למה בברכת המזון, לא התאימו לנשים כמו בחלק מהתפילות. כוונתי היא."על בריתך שחתמת בבשרנו." הרי ברית עושים רק לבנים. ויש תפילות שהוסיפו תפילה מיוחדת לנשים כמו ברכות השחר. "שלא עשני גויה". וכד
תשובה: ברכות השחר הינם ברכות יותר אישיות ופרטיות, כהודאה אישית על החיים שניתנו לנו. יש כאן מקום להבחין בין האיש לאישה. ברכת המזון היא ברכה שצריך לתת בה הודאה כללית על נתינת הארץ לנו. בזכות הברית אנו זכינו בארץ. הברית של הזכרים זיכתה את כל עם ישראל, גם את הנשים, בארץ. לכן בהודאה הכללית אין להבחין בין נשים לגברים.
שאלה: מות האב במוצאי סוכות: אבי נפתר במוצאי סוכות ט"ו בתשרי תשע"א והובא לקבורה ביום שישי ט"ז בתשרי. 1. מה אסור עד תחילת השבעה? 2. האם מותר לי במהלך השבעה לחזור בלילות לביתי לישון ולמחרת בבוקר מוקדם לחזור לשבת בבית אבי עקב קשיים. 3. מתי זה יום השלושים (מצבה)?
תשובה: המקום ינחם אתכם בתוך שאר אבלי ציון, ובעזרת ה', שמירת שמחת חג הסוכות תשפיע עליכם ותנחם אתכם. 1. אין נוהגים דיני אבלות למעט מה שבצינעא, כתשמיש המיטה שאסור. 2. אם אי אפשר לישון בבית האבל או שיש קושי ניתן לצאת בלילה לבית שלך לישון. (אני משער שמדובר על מרחק קרוב) 3. שלושים יום סופרים בכל מקרה מיום הקבורה. זה יוצא בשבת, ט"ו במרחשון, ולכן תעלו לקבר ביום ראשון, ט"ז במרחשון.
שאלה: חיוב עדות שקר לנשים: קראתי שהאיסור לתת עדות שקר בבית משפט מסווג כמחייב רק גברים בישראל (כנראה בגלל שנשים פסולות לעדות). האם בתקופה שלנו שנשים מעידות בבית משפט, האם מותר להן לתת עדות שקר? פשיטא שלא. השאלה היא אם הן עוברות על מצווה מדאורייתא או מדרבנן?
תשובה: אישה פסולה לעדות (חושן משפט סימן לה). והיום נוהגים שנשים מעידות בבית דין מדין "קיבלו עלייהו", שהתובע והנתבע מקבלים עדים פסולים. כמו שהשו"ע פוסק בסימן כב' שמותר לקבל דיינים או עדים פסולים. השאלה פה אם עד פסול שמעיד מכח "קיבלו עלייהו" הוא עד לגמרי וחייב בלא תענה ברעך עד שקר" או שאנו מקבלים את דבריו אך זה לא אומר שהוא נקרא עד. המנחת חינוך במצווה לז' מסתפק בזה ודעתו נוטה שהוא לא נחשב עד ואין לו את האיסור הזה. גם הפת"ש מסתפק בספק דומה לגבי החיוב להעיד האם בעד פסול שקיבלו עליהם יש "ואם לא יגיד ונשא עוונו", וגם בו נראה שאין את האיסור. שניהם מוכיחים את דעתם מהרמב"ן בשבועות שאין קרבן שבועה בעד אחד שלא בא להעיד.  לשון המנחת חינוך: "אך נשים אף על פי שנאמנים מ"מ אינם בגדר עדות בשום מקום ופטורים ואינם נקראים עד אם כן במקום שאינו נאמן גם כן לא הוי עד אף דקיבלו מכל מקום לא הוי עד דהוי כמו מתנה שהתחייב את עצמו אבל במקום שנאמן מן התורה כגון בעדות הנ"ל הוה ליה עד וחייב קרבן שבועה כנלע"ד ברור ב"ה.  לכן נראה, שנשים לא עוברות על האיסור של לא תענה, אך כמובן יש איסור לשקר "מדבר שקר תרחק". כמו כן, יש איסור אונאת דברים וגם איסור גזל, אם גורם להוצאת ממון וכד'. הרב אריאל איגרא
שאלה: נחש אחרי יום כיפור במשך שנים: במשך שנים לאחר יום כיפור מזדמנת לי פגישה עם נחש אמיתי לא בחלום. פעם, נחש קטן בבית ואני קוראת לשכן להוציא אותו פעם נוספת בחצר הבית עוד פעם על שביל הבית וגם נחש מת על סף דלת הבית שכנראה נמעך מהדלת. כל הפעמים ראיתי את הנחש ממרחק אני לא יכולה לאמר שהרגשתי במצב של איום חוץ מגורם ההפתעה ושזה בעצם נחש. הפעם יושבת אני בסכה עסוקה בקריאה על שבת קודש שלפתע קולטות עיניי(1.5 מטר ממני) נחש עומד על זנבו צמוד לדלת ביתי ממש נוגע בידית הדלת ופשוט מרקד כן ממש רוקד. קפצתי ממקומי בבהלה שבעצם גרמה לנחש להתבלבל ולנוס לשיחים.לא ראיתי איך הגיע הנחש לדלת ביתי ואולי אפילו עבר דרכי אינני יודעת. הרגשתי מאוימת מגורם ההפתעה ומעצם העובדה שמדובר בנחש. אני מאמינה שהכל מאת השם יתברך ויש דברים נסתרים. מה שכן בהשתדלות שלי אני מנסה להבין מסר. רק הפעם למעשה קישרתי בין הפעמים ושמתי ליבי שאכן במהלך השנים האחרונות אחרי כיפור מזדמן לי נחש. מה שיש לכבוד הרב לאמר ייחשב לי.
תשובה: ראשית, כנראה שמשפחת נחשים מתגוררת בסביבתך וכדאי להזמין איש מקצוע לברר אם הם ארסיים, ואם כן יש לדאוג להרחקתם. שנית, כדאי לבדוק אם יש בסביבתך או בביתך דברים שליליים המגרים את יצר הרע בסביבה כמו סרטי תועבה או ספרים כאלה או אנשים נשים שעוסקים בהסתה לפריצות. ומן השמיים ישמרו עליכם.
שאלה: גילוח בעומר: האם יש היתר להתגלח בעומר? מה המקור?
תשובה: ספירת העומר היא בעוד חצי שנה. בעיקרון אין להתגלח בימים אלו. אם יש בעיה מסויימת יש להתייעץ עם רב לגביה. בברכת התורה, WWW.Yeshiva.org.il
שאלה: טוסטר אובן לבשר וחלב: יש לי בבית טוסטר אובן ועד היום השתמשתי בו גם לחלב וגם לבשר, הכשרתי אותו ככה: 1. השהייה של 24 שעות. 2. ניקוי יסודי. 3. חימום ב250 מעלות למשך שעה. 4. שימוש ברשתות נפרדות ובתבניות נפרדות. עד היום חשבתי שזה ר כי ככה ידעתי שמכשירים תנור וחשבתי שזה אותו דבר. האם זה ר מה שעשיתי? האם מותר להשתמש בטוסטר גם לבשר וגם לחלב? אנחנו הולכים לפי הרב אליהו זצ"ל אז אם שינוי בפוסקים נשמח לדעת מה דעתו של הרב אליהו זצ"ל בעניין. אשמח להסבר מפורט. ועוד שאלה, אם התשובה היא חיובית ומותר להשתמש גם לחלב וגם לבשר, האם יש דרך להכשיר רשתות גם לחלבי וגם לבשרי? אולי ביחד עם הטוסטר?
תשובה: לא שמעתי בפירוש מהרב אליהו זצ"ל אבל נראה לי לפי היכרותי את דרך פסיקתו - שלא היה מתיר שימוש קבוע ע"י ההכשרה הנזכרת אלא רק בדיעבד אם הכשירו כפי שכתבת אין האוכל נאסר, אבל לכתחילה אין זה רצוי כי עלולים לטעות ואז הכל יאסר ח"ו. וכדאי להחליט על שימוש לסוג אחד כפי שנוח ורק בזה להשתמש או לבשר או לחלב.
שאלה: גדר מצטער בסוכה מחמת חום: בדין מצטער מחמת קור יש גדר ברור- ירידת גשם חזק. (משתסרח המקפה). מה הגדר במצטער מחמת חום? טמפ לחות מזג אוויר שרוב בנ"א מדליקים מזגן? הגדר חשוב כיוון שאם נשאר בסוכה למרות שמצטער נקרא שוטה.
תשובה: גם מצטער מחמת חום פטור מן הסוכה. אם לדוגמא מדובר ביום שהקב"ה הוציא חמה מנרתיקה והוא נמצא בבקעת הירדן והטמפרטורות מתקרבות לחמישים מעלות, ואדם לא יכול לשבת שם - הוא פטור מן הסוכה.
שאלה: השתתפות אבל בהקפות שמחת תורה: אבי נקבר בחול המועד סוכות ואנחנו יושבים שבעה במוצאי שמחת תורה. האם מותר להשתתף בהקפות שמחת תורה ואם לא כיצד לנהוג לגבי השירה והריקודים בבית הכנסת. אם אפשר להתייחס בתשובה למנהגי עדות המזרח.
תשובה: למנהג הספרדים יש לו להקיף בעצמו 7 הקפות בלבד ללא ריקוד. וכששאר המתפללים רוקדים, הוא יכול להישאר בבית הכנסת וללמוד. מותר לו לעלות לתורה. הרב משה חביב
שאלה: היחסים בין אם גיורת לבין בנה שנשאר גוי: לאחרונה יצא לי לחוות היכרות קצרה עם גרת צדק שומרת מצוות שטרם גיורה היא הייתה נשואה לגוי ונולד להם ילד שכיום הוא כבר נער בן 16-17 אך הוא נשאר גוי ולא התגייר. לא הספקתי לדון איתה הרבה על מצבה ועל חייה אך המקרה המיוחד והנדיר הזה גרם לי לתהות בעצם מה ההלכה שלנו אומרת על היחסים שצריכים להיות בין האם הגיורת לבין בנה הגוי ולכן הייתי רוצה לשאול אותך מספר שאלות הלכתיות בקשר לכך מתוך סקרנות: 1. האם מבחינה הלכתית חלה על האם הגיורת החובה להמשיך לגדל ולחנך את בנה הגוי? 2. האם יש חובה עניין לאם הגיורת לנסות ולשכנע את בנה להתגייר? 3. האם מותר לאמא הגיורת להמשיך לחבק ולנשק את בנה הגוי או שאסור לה בכלל לגעת בו? אם הדבר אסור אז האם מותר להקל בנישוק ובחיבוק שלא בפרהסיא כדי לשמור על אורח חיים תקין בבית? 4. האם קיימת בעיה של יחוד ביניהם? 5. במידה והאם הגיורת נשואה מחדש כדת וכדין עם יהודי כשר, אז האם מותר לה להסתובב בבית בנוכחות בנה הגוי ללא כיסוי ראש?
תשובה: היחסים צריכים להיות יחסים אנושיים רגילים. רק יש מגבלות, כגון שאסור לה לאכול מבישוליו וכדו'. 1. אין חיוב, אך אם היא רוצה היא יכולה להמשיך לגדל ולחנך אותו. 2. לא, אנו לא מיסיונרים ואנו לא הולכים להשפיע על אף אחד שיתגייר. גם כשגוי מכיר מתוך עצמו שהתורה היא תורת אמת ורוצה להתגייר, אנו שואלים אותו מה ראית להתגייר ומזהירים אותו שזה קשה להיות יהודי. אין לנו עניין שאנשים יתגיירו ויקיימו תרי"ג מצוות, יש לנו עניין שכל האנושות תקיים את שבע מצוות בני נח. 3. כל יחסי הקרבה בין אמא לבנה מותרים. 4. לא. 5. מותר.
שאלה: מוזיקה וכלי נגינה לאחר החורבן: אחרי המון חיפושים בענייני מוזיקה פשוט יצאתי מבולבלת. רציתי לדעת בתמצית מהי דעת הרמב"ם (שאסור בפה או בשמיעה, בבית המשתה או לא שם) וכן הרמ"א? ואם אני לא אשכנזיה, אני חייבת לפעול לפי הרמב"ם? ומה בדבר כלי נגינה?
תשובה: לפי הרמ"א, שלפיו האשכנזים הולכים, מותר לשמוע כלי נגינה. האיסור רק בבתי משתאות על היין.
שאלה: כשרות כלים בבית חילוני: אני גרה בבית חילוני ובשעה טובה הכנתי לי כלים משלי ואיתם הגיעו שאלות. הטבלתי את הכלים בים ומכוון שהיתה כמות היינו צריכים ללכת ולבוא מספר פעמים כשבירכתי כיוונתי על כל הכמות ובין נגלה לנגלה היתה הפסקה של ישיבה ודיבור האם הברכה נחשבת באמת על כל הכילים למרות שזה לא היה רציף? מה הדין בכף עץ די חמה שנפלה לתוך כיור לא כשר שלא היו בו כלים אך היו מים ואולי שאריות של חלב ובשר וכמו כן מה עם הכף הזאת נכנסה לתוך סירים עם אוכל, מה דין הסירים??? כשמבשלים משהו פרווה בתוך כלי חלבי או בשרי האם זה נשאר פרווה? יש עוד הרבה שאלות אבל לאט לאט מראש על הזמן והעזרה.
תשובה: אין להפסיק בדיבור בין הברכה להטבלת הכלי הראשון ועדיף גם לשאר הכלים. אולם אם הפסקת אינך צריכה להטביל אותם שוב. מאחר והכלים היו קרים, הכל כשר ואין צריך להכשיר. מאכל פרווה שבושל בכלי בשרי או חלבי נשאר פרווה.אם בכלי זה בישלו בשר או חלב ב-24 שעות האחרונות, לדעת האשכנזים אין לאכול את המאכל עם חלב או בשר (בהתאמה) ממש ולדעת הספרדים מותר.
שאלה: כשרות בתמרים: קבלתי עוגיות מתמרים ותמרים שגדלו על עץ של משפחה לא דתיה, האם מותר לאכול אותם, מה דינם? אינני יודעת פרטים לגבי הגידול והטיפול בעץ (לדוגמא בשבת), שנת שמיטה, האם העץ הופרה בשנת השמיטה וכו., מעשרות ועוד, מה צריך לקחת בחשבון?
תשובה: בדרך כלל בתמרים אין חששות של ערלה. אם כן, החשש היחיד הוא תרומות ומעשרות. שאר החששות שהעלת (טיפול בשבת, שמיטה וכו') אינם פוסלים את המאכל. לעניין תרומות ומעשרות, את יכולה כעת לעשר את התמרים. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: ברכה על ענבים: אם אני סוחט ענבים ללא כל תוספות, האם הברכה היא פרי העץ או פרי הגפן? אם פרי הגפן, אז מדוע לא מברכים על ענבים פרי הגפן, מה בדיוק גורם לשינוי מפרי העץ לפרי הגפן?
תשובה: ענבים רגילים הם ככל הפירות שברכתם "פרי העץ". היין מקבל ברכה בפני עצמה בגלל חשיבותו, וברכה זו "פרי הגפן". על כן כל יין אפילו ללא תוספת ברכתו "פרי הגפן" בגלל החשיבות. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: קביעות עיתים לתורה: יש לי ארבעים דקות ביום שמוקדשות ללימוד תורה. אני יכול בזמן הזה להשתתף בשיעור גמרא או ללמוד לבד מה שאני רוצה. מה עדיף שאני אעשה בכדי לנצל את הזמן הזה היחידי שיש לי ללימוד תורה במשך היום?
תשובה: עדיף שתלמד הלכות באורח חיים - דיני תפילה, ברכות, שבת וכדו'. כיוון שזה הלכה למעשה ועדיף שתדע איך להתנהג בכל מצב - מה מעכב ומה לא, מה לכתחילה ומה דיעבד, דיני הפסקות בתפילה וכדו'.
שאלה: x השביר: קיים אצלנו במשפחה תסמונת הx השביר שזה גורם לבנים להיוולד עם פיגור שכלי קשה ולא צריך להאריך אך שזה קשה לגדל ילד כזה מבחינה פיזית והנפשית ועוד.שאלתי היא כזאת,ידוע לי שניתן לזהות אם העובר נדבק בזה בשבוע ה11-12 להריון האם במצב שהוא נדבק האם מותר לעשות הפלה או שנגזר עלי לחיות עם ילד כזה או שיש פיתרון אחר שאתם מכירים אני רוצה לדעת אם יש הבדל בגישה הספרדית או האשכנזית לנושא או כל מידע אחר שיכול לעזור ואל תשכחו שברגע שזה קורה נגזר על ההורים חיי.
תשובה: זאת שאלה קשה וכל מקרה לגופו, הדבר תלוי במספר החזרות ומצבכם המשפחתי. יש היום טיפול אחר שניתן לאבחן את העוברים לפני ששמים אותם ברחם (PGD) שזאת הדרך המעודפת. בכל אופן כדאי מאד לפנות למכון פוע"ה 02-6515050 שישמחו לענות לכם ולכוון אתכם.
שאלה: מכירת ג ינסים לבנות: האם מותר למכור ג ינסים לבנות? (אני מוכר לסוחר בידיעה שהוא מוכר לבנות) האם עצם העניין שזהו הפסד ממון רציני מהווה איזה שהוא היתר?
תשובה: לא נראה לי שצריך לחשוש עד כדי כך.
שאלה: קשירת תכלת רמב"ם בתוספת 5 קשרים: אני לובש ציצית עם תכלת וקושר לפי שיטת הרמב"ם (חצי חוט, 13 חוליות) בתוספת 5 קשרים. הבנתי שהרב אומר שצריך לקשור רק קשר כפול אחד בתחילת הגדיל. האם 5 קשרים זה בעייתי? כי ראיתי תשובה של הרב שבסופו של דבר יוצאים ידי חובה בכל קשר שהוא כל עוד יש קשר כפול בתחילת הגדיל.
תשובה: אין חיוב לעשות חמישה קשרים, מאידך הם לא פוסלים את הציצית. אולם עדיף לעשות 2 קשרים למעלה, ואח"כ או 7 חוליות עם 3 כריכות או 13 חוליות. מהדקים אותם היטב והם מחזיקים מעמד לבד.
שאלה: גניזה של כיסוי הטלית: כיום נוהגים לעשות שתי כיסויים לטליתות ותפילין, כיסוי אחד מבד לטלית וכן לתפילין, ועוד כיסוי ניילון שקוף לטלית שבדרך כלל מכסה את התפילין (פעמים רבות מוסיפים עוד כיסוי ניילון קטן לתפילין). יוצא מכאן: הטלית מכוסה בשתי כיסויים והתפילין גם בשתיים: אחת שלו (מבד) ואחת של הטלית. שאלתי היא כזאת: 1. האם כיסוי הניילון של הטלית צריך גניזה? (שכן הוא בעצם גם כיסוי של התפילין, ואז זה כיסוי לתשמיש קדושה, מצד שני הוא מיוחד יותר לטלית, ועוד סברא לקולא שכן הוא כיסוי שני). 2. האם כיסוי הבד של הטלית צריך גניזה? 3. בכל המקרים הנ"ל אם צריך גניזה האם שייך לשים אותם בגניזה על כתבי קודש אחרים? (לכא האם בדרגה יותר גבוהה מאשר הכיסויים הנ"ל, ולכן צריך לדאוג שלא תהיה מציאות שהכיסויים הנ"ל יהיו על כתבי קודש אחרים, גם אם מודפסים בלבד)
תשובה: 1. כיסוי ניילון של תפילין הוא כיסוי שלישי. הכיסוי הראשון הוא הבית של התפילין, השני הוא הנרתיק מבד והשלישי הוא הניילון. כיסוי זה נקרא תשמיש דתשמיש קדושה ולכן מעיקר הדין אינו צריך גניזה. מכל מקום, לזורקו לאשפה נחשב בזיון ולכן כדאי לגונזו או לפחות להניחו בתוך שקית אטומה בפח נקי וכד'. בוודאי כאן יש יותר מקום להקל כיון שעיקר שימוש הניילון הוא לטלית ועוד שלא תמיד ניכר על הניילון ששימש בעבר למצווה. 2. נרתיק הבד של טלית נחשב תשמיש מצוה ודינו קל יותר מתשמיש קדושה. ומכל מקום, טוב לגונזו כיון שניכר עליו ששימש בעבר למצוה. 3. אין בעיה לגנוז בגניזה אחת דרגות שונות של חיובי גניזה. (ספר 'גנזי הקודש') (לבד מקדושה עצמה כמו ספרי תורה וכד' שנגנזים בתוך כדי חרס). הרב יוסף אפריון
שאלה: התרת נדרים על סיום ספר תהילים: כשנה אני מסיים את ספר תהילים אחת לשבוע, באחרונה לקחתי על עצמי לימודים נוספים כך שאני לא מספיק לעמוד בכולם. האם אני צריך לעשות התרת נדרים?
תשובה: אם בתחילת לימודך לא אמרת בלי נדר, צריך לעשות התרת נדרים.
שאלה: אבל בבית הכנסת בשמחת תורה: לפני כחצי שנה סבתא שלי נפטרה וכתוצאה מכך אמא שלי באבל. האם מותר לאמא שלי להיות בבית כנסת בשמחת תורה?
תשובה: מותר לאבל להיות בבית הכנסת בזמן ההקפות. אסור לו לרקוד אבל לראות מעזרת נשים מותר לה.
שאלה: היחס לתרבות הגויים: בזמן האחרון קצת קשה לי עם כמה עניינים הקשורים לתרבות הגויים. כלומר, ראיתי שח אמרו "חכמה בגויים תאמין" שזה בעצם כל ענייני המדע וכדו. אך הזהירו בענייני המוסר ודרך חיי הגויים. שמזה צריך להישמר. אם כן, לפי זה אסור כלל לראות סרטי גויים, ספרי גויים, שירי גויים ועוד. דבר נוסף, שמעתי מפי רב גדול שהשם עכשיו בוחן מי מתנתק מתרבות הגויים ומי לא. וכן ראיתי שהחי"דא אומר שכל מי ששומע שיר שאינו קדוש מטמא אוזניו. אבל ראיתי בהרבה מקומות שכן מותר כאלה שהם טובים, אז מה עושים? מי שרואה סרטים אין לו חלק לעולם הבא? הוא לא ינצל מהמלחמה (ח"ו)? האם צריך לקרא ר-ק דברי קודש? אני מכירה אנשים שיש בידיהם מעשים טובים והם אנשים טובים וגם מקיימי מצוות, אך גם צופים בטלוויזיה. מה דינם? ברור שטלוויזיה זה לא טוב, אך בכל זאת מה דינם?
תשובה: יש להבחין בין הלכה למעלות חסידות וקדושה. מבחינת ההלכה מה שקובע זה התכנים של השירים והסרטים. אם מדובר על תכנים שמעוררים מידות מגונות, כגון: גסות, ניבול פה, קלות ראש, לשון הרע ופריצות, הדברים אסורים. אם מדובר על דברי רשות או על סתם תאורי נוף או תאור הנפש האנושית עם נסיונותיה, אין כאן איסור. כשמדובר על מדרגות של חסידות וקדושה ודאי שאין לצפות שהאזנה ומזון שבא מן הגויים ירומם את האדם מעבר לרמה של דרך ארץ. הקדושה היא היכולת לקחת כל דבר בחיים ולהפוך אותו מסתם דבר הרשות לדבר איכותי, נצחי מיוחד ואלוקי. במובן זה יש גם כאלו שאומרים ששיר או יצירה, שבעשייתה היו מגמות שליליות ומחשבות הבל, היא יצירה שיכולה להוריד את האדם. האנשים הטובים שמקיימים מצוות וצופים בטלוויזיה הם בדרך כלל אנשים שהשאיפות שלהם הם בינוניות. אין להם שאיפות גדולות להפוך כל רגע מחיינו מחיים סתמיים לחיים ערכיים ומשמעותיים. אם כן אנשים אלו, אם הם נזהרים בהלכות ורואים תוכניות סתמיות שאין בהם ניבול פה גסות או פריצות, שומרים על ההלכה ויכולים אולי להיות צדיקים. אולם לא זו הדרך שמובילה את האדם למעלת החסידות או הקדושה.
שאלה: עזרה בלימודי תנ"ך: יש לי משימה מאד חשובה שאני לא מצליח לפטור. בתנ"ך, ספר מלכים א פרק יח בפסוקים א-ב, אני אמור לכתוב איך פסוקים אלה מעידים לי שאליהו אשם בבצורת ובגלל זה אחאב כינה אותו "עכר ישראל". אני לא הצלחתי להבין איך הם מעידים על כך לכן ביקשתי את עזרתך.
תשובה: אליהו אינו אשם בבצורת כי אם מעשיהם של עם ישראל. בפרק י"ז פסוק א' מפורש שאליהו התפלל אל ה' שיעצור את הגשם. ח מסבירים את בקשת אליהו על פי הפסוק הקודם, בפרק טז, שאליהו ואחאב היו בבית חיאל בכדי לנחמו על מות בניו כשבנה את יריחו ועבר על קללת יהושע. אחאב אמר לאליהו שדברי יהושע התלמיד יותר חזקים מדברי משה רבינו שאמר שאם לא יקיימו את התורה לא ירד גשם, והרי יורד גשם. לכן התפלל אליהו שיעצר הגשם.
שאלה: הלכות חלוקת חצר: מהי גודל חצר מינימלי לחלוקה, האם אחרי החלוקה 4 אמות לכל אחד (ב"ב דף י"א) או 16 אמות? שו"ע חו"מ קע"א, ממש יצאתי מסובך.
תשובה: גודל חצר לשימוש הוא ד' אמות מרובעות. אלא שמעבר לצורכי השמוש שהיו נהוגים בחצר, כגון: כבוס ועוד, היה צורך לד' אמות מול הפתח בכדי לפרוק שם משאות. ולכן בחצר שבה שני בתים ולכל אחד פתח אחד, לא ניתן לחייב חלוקה אלא אם כן יגיע לכל אחד ח' אמות מרובעות. דינם אלו משתנים לפי הזמן, המקום, והמקובל, ואין להשליך מהם באופן ישיר על ימינו, שכן הרגלי החיים השתנו. הרב חננאל פאטשינו
שאלה: תפילה בציבור ודין חינוך: 1. מי שאיחר להגיע לבית הכנסת ולכן לא הצליח להתחיל מיד עם הציבור תפילת עמידה, עד מתי יהיה נחשב שהתפלל בציבור? 2. בגמ מס סוכה מובא שדין חינוך תלוי ביכולת הגופנית של הילד, משעה שיודע להתעטף קונה לו טלית, משעה שיודע לנענע קונה לו לולב וכד. מה היחס בין דין זה לגיל חינוך אחיד שמובא בפוסקים בן 6 או 9?
תשובה: 1. יש כמה דרגות לתפילה בציבור - מי שהתחיל את תפילת העמידה עם הציבור, זו תפילה בציבור מעולה. מי שאיחר ויכול להתחיל את תפילת הלחש עם תחילת חזרת השליח ציבור, כך שהוא יכול לענות לקדושה, זו גם תפילה במנין. גם מי שהתפלל את רוב תפילתו בשעה שהציבור עדיין מתפללים נחשב לתפילה במניין. 2. בדרך כלל גיל 6 ו-9 מוזכר לגבי יום הכיפורים אבל זה לא גורף לכל העניינים.
שאלה: שמחה בתום שנת האבל: האם 5 ימים לפני תום שנת אבל על אימי, מותר לי להשתתף בחתונה משפחתית?
תשובה: בתוך י"ב חודש אי אפשר ללכת לחתונה. אין הבדל בין חודש אחרון לשאר החודשים. ניתן להיות בזמן החופה.
שאלה: שמחת תורה: למעשה זה שתי שאלות אני מקווה שתוכלו לענות לי עליהם. אני אשמח מאוד אם תוכלו לענות לי בהקדם האפשרי 1. האם חובה לשבת בסוכה בשמחת תורה? ומדוע! 2. מדוע נקראת שמיני עצרת גם שמחת תורה?
תשובה: בחוץ לארץ, מקומות שעושים כל חג יומיים מספק, ישנם שני חגים בסוף סוכות. הראשון הוא שמיני עצרת, ובו יושבים בסוכה שמא עדיין סוכות, ואת החג השני חוגגים כשמחת תורה שבה מסיימים את התורה. בארץ יש לנו רק יום אחד והוא גם שמיני עצרת וגם שמחת תורה. ביום זה אין יושבים בסוכה מאחר וחג הסוכות נמשך רק שבעה ימים וביום השמיני יש חג חדש ושמו שמיני עצרת. מאחר ומסיימים בו את התורה ומתחילים מחדש נקרא שמו גם שמחת תורה.
שאלה: חובות האבל בחול המועד עד לתחילת השבעה: אבי נפטר ביום י"ח לחודש תשרי ונטמן היום י"ט לחודש זה. מה חובותנו ומגבלותנו עד השבעה, לדוגמא: האם אני יכול לקרא בתורה בשמחת תורה?
תשובה: יש לנהוג דברים שבצינעא. כלומר, תשמיש המיטה ואיסור רחצה. נהגו לעלות לתורה בשמחת תורה אולם מאחר ויש סוברים שלאבל אסור גם ללמוד תורה, נראה שעדיף שמישהו אחר יקרא בתורה.
שאלה: האם הדרישה שלי לגיטימית?: אני מחפשת בן זוג זה מספר שנים. אני מאד רוצה כבר למצוא את זיווגי ומרגישה שבאופן כללי איני בררנית מידי. אחת הנקודות שבהן אני מרשה לעצמי לברור היא רמה רוחנית גבוהה של הבחור, מבחינת תורה, עבודת ה ומידות, יחד עם זה, אני לא נוקשה לדרך מסויימת: כלומר אני פתוחה להרבה דרכים בעבודת ה העיקר שארגיש שהבחור יר"אש ועובד ה אמיתי שחשוב לו מאד חיים על פי התורה וההלכה ומחובר לאלוקים. לאחרונה יצא לי לפסול בחור למרות שהייתה ביננו כימיה מדהימה מכיוון שהרגשתי שהוא לא רוצה להתחייב לשום דבר רוחני: לא כפוף לשום רב, לא עשה עלי רושם שחשוב לו עבודת המידות, גם לימוד תורה לא מדבר אליו כמו שהייתי רוצה. באופן כללי הוא רוצה להיות יהודי טוב אך אני תמיד חלמתי ליותר מזה. השאלה שלי, האם זו פסילה לגיטימית, כי אני עצמי לצערי כרגע לא רוחנית כמו שהייתי רוצה להיות אך השאיפות שלי לפחות הם רוחניות יותר ואני מאמינה שאם בן זוג מתאים אני אוכל להתעלות. (אציין שלא אכפת לי גם בחור ברמה רוחנית כמו שלי כרגע עם שאיפות כמו שלי). השאלה שלי: האם זה ר מצידי לרצות דווקא מישהו ברמה רוחנית יותר גבוהה ממני, או שאני צריכה להבין שלא בטוח שאני ראויה לכך. והאם זה מפריע שהבעל רוחני יותר מהאשה, במצב שגם היא שואפת להגיע גבוה יותר? מקווה שהשאלה ברורה.
תשובה: הדרישה לגיטימית. אולם עדיף לחפש מישהו שהוא ברמה שלך ולא במדרגות יותר גבוהות. כך יש גם יותר סיכוי למצוא.
שאלה: לדוד ה  אורי וישעי בשמיני עצרת: ראיתי במשנה ברורה ובעולת ראי"ה שיש לומר את המזמור עד שמיני עצרת ועד בכלל. ובפועל במקומות רבים אינם אומרים אותו בשמיני עצרת, מה המקור למנהגם?
תשובה: ייתכן שהמקור הוא בחו"ל ששם יש שמחת תורה בנוסף על שמיני עצרת ומשם החל המנהג שבשמחת תורה לא אומרים לדוד.
שאלה: מחלוקת - הושענא רבה: כבודו, מחלוקת נפתחה ביני לבין אחי החוזרים בתשובה וחס וחלילה לא רוצים ליפול בשוגג, לפי לוח העברי שבאתרכם מופיע כ א בתשרי, 29.9 כהושענא רבה וידוע כי אפשר להדליק חשמל ואש אך אחי טוען שהפעם החג הזה נפל על סוכות ב שבו כן צריך לשמור. מעבר לשמחת תורה ושבת שאחריה. אחדד את השאלה : האם בתאריך הכ א בתשרי לחודש הזה, מרגע מוצאי יום רביעי אוכל להדליק חשמל או לא? רבה.
תשובה: היום יום רביעי, כ"א בתשרי, נקרא הושענא רבה. היום מותר להדליק אור וכד'. בשעה 16:50 בערך יכנס חג שמיני עצרת. לאחר השקיעה או הדלקת הנרות אין לעשות מלאכה כמו בחג ואסור להדליק אש. כלומר, היום בערב ומחר עד להבדלה אין להדליק חשמל.
שאלה: נחש ים - קשקשת ללא סנפיר: חבר מקשה עליי בשאלה, כיצד נחש ים, שהוא הרי בעל קשקשת, אין לו סנפירים. ואין לי תשובה אליו.
תשובה: איני בקיא בנחשי ים, אך באופן כללי לא כל הקשקשים נחשבים כסימן מכשיר, כגון קשקשים שאינם ניתנים לקילוף מעור הדג לא ביד ולא בכלי (רמ"א יו"ד סי' פג סע' א). הרב יאיר וסרטיל
שאלה: מלכות ה  היכן: ברצוני לשאול האם מה שאומרים מלכות ה' שתופיע וכסא ה' שתשב עליו באמת האם הוא מתאים גם לימינו שהאומה בוחרת את נציגיה והממשלה המיצגת היא כסא ה' שבדרך לשלמותו או שמא מה שהיום זה כלום ורק בזמן המלך המשיח הסופי רק אז יראה מלכות ה?
תשובה: מלכות ד' תופיע בגאולתינו השלמה. דהיינו קיבוץ כל הגלויות בנין בית המקדש ומלכות בית דוד. וכמובן תשובה שלמה. ועל זה אנו מתפללים וכסא דוד עבדך מהרה לתוכה תכין. ואנו בדרך אל הגאולה השלמה וכבר התקדמנו כמה שלבים ב"ה ובכל שלב כבוד ד' מתעלה וכסא ד' הולך ונבנה. אך עדין אין הכסא שלם.
שאלה: תאריך עברי של יום הפטירה: אימי נפטרה ביום שני (30 8 למניינם) בשעה 19:15. האם יום פטירתה הוא כ או כא אלול? האם זמן השקיעה בלוחות הוא הקובע? פתקא טבא.
תשובה: אמך נפטרה בבין השמשות שיש ספק לאיזה יום הוא נחשב. ולכן לכתחילה עדיף לומר קדיש גם בכ' וגם בכ"א באלול. אם אי אפשר, כגון שיש אבל אחר בבית הכנסת, העיקר הוא היום הראשון, כלומר, כ' באלול. וביום זה גם יש לעלות לקבר. (גשר החיים פרק לב, אות יב) המקום ינחם אתכם, הרב בנימין במברגר
שאלה: תפילה בציבור עם החזן: האם מי שמתפלל בלחש עם החזן כדי שתחשב תפילתו תפילת בציבור, חייב לומר עם החזן מילה מילה או שדי לומר את התפילה בזמן שהחזן אומרה אע"פ שזה לא באותו קצב? אם אין חובה לומר מילה במילה עם החזן, האם יש קטעים מסוימים שכן צריכים להיות עם החזו או שזה לא משנה בכלל? במידה וחובה לומר מילה במילה עם החזן, מה הדין בספרדי שמתפלל בלחש עם חזן אשכנזי בימות הגשמים כשיש הבדל רב בברכת השנים ונמצא שלא יוכל לחתום עמו מברך השנים, האם זה מונע ממנו תפילה בציבור?
תשובה: צריך להגיד באופן כללי עם החזן, לא חייבים מילה במילה.